সি. এস. নায়ডু
কোত্তারি সুবন্ন নায়ডু (উচ্চারণ; মারাঠি: सी.एस. नायडू; জন্ম: ১৮ এপ্রিল, ১৯১৪ - মৃত্যু: ২২ নভেম্বর, ২০০২) তৎকালীন ব্রিটিশ ভারতের মহারাষ্ট্রের নাগপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৪ থেকে ১৯৫২ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে অন্ধ্রপ্রদেশ, বরোদা, বাংলা, মধ্য ভারত, মধ্যপ্রদেশ ও বেরার, হিন্দু, হোলকার, মধ্যপ্রদেশ ও উত্তরপ্রদেশ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিং করতেন সি. এস. নায়ডু।